Br: 05/2-04-011/24-2421/1

Podgorica, 19. februar 2025. godine

U skladu sa Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18) i Odlukom o utvrđivanju prioritetnih oblasti od javnog interesa i visine sredstava za finansiranje projekata i programa NVO u 2025. godini („Službeni list CG“, broj 57/19), a u vezi sa članom 32b Zakona o izmjenama i dopunama Zakona o nevladinim organizacijama („Službeni list CG“, broj 37/17), Ministarstvo prosvjete, nauke i inovacija objavljuje

**JAVNI POZIV
nevladinim organizacijama
za predlaganje predstavnika/ce za člana/cu Komisije za raspodjelu sredstava za finansiranje projekata i programa nevladinih organizacija u 2025. godini u oblasti institucionalnog i vaninstitucionalnog obrazovanja**

U skladu sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa NVO u 2025. godini („Službeni list CG“, broj 127/24) Ministarstvo prosvjete, nauke i inovacija će obrazovati Komisiju za raspodjelu sredstava za finansiranje projekata i programa nevladinih organizacija za oblast institucionalno i vaninstitucionalno obrazovanje – podoblast obrazovanje odraslih – **Znanje kroz cjeloživotno obrazovanje**

Komisiju za raspodjelu sredstava za finansiranje projekata i programa nevladinih organizacija čine predsjednik i dva člana, od kojih su predsjednik i jedan član državni službenici iz Ministarstva prosvjete, nauke i inovacija, a drugi član predstavnik nevladinih organizacija koje djeluju u oblasti institucionalnog i vaninstitucionalnog obrazovanja.

**Nevladina organizacija može predložiti jednog kandidata/kinju za člana Komisije.**

Više nevladinih organizacija može predložiti istog kandidata.
U slučaju da nevladine organizacije ne predlože svog predstavnika za članove komisija, za drugog člana komisija određuje se državni službenik iz Ministarstva.

**I - Nadležnosti i zadaci komisije za raspodjelu sredstava nevladinim organizacijama**

• objavljuje javni konkurs za raspodjelu sredstava za finansiranje projekata i programa nevladinih organizacija, na internet stranici Ministarstva prosvjete, nauke i inovacija i portalu e-uprave, u godini za koju se vrši raspodjela;
• objavljuje obavještenje o javnom konkursu u jednom štampanom mediju, koje sadrži osnovne informacije o javnom konkursu;
• objavljuje listu nevladinih organizacija koje nijesu dostavile urednu i potpunu prijavu uz ukazivanje na utvrđene nedostatke koji se odnose na prijavu, odnosno potrebnu dokumentaciju;
• utvrđuje rang listu projekata, odnosno programa koji su bodovani od strane nezavisnih procjenjivača;
• odlučuje o raspodjeli sredstava za finansiranje projekata i programa nevladinih organizacija, odnosno donosi odluku o raspodjeli sredstava;
• traži izjašnjenje od nevladine organizacije o tome da li sa manje dodijeljenih sredstava može realizovati projekat, odnosno program, u slučaju kad projekat, odnosno program nevladine organizacije ne može biti finansiran u iznosu sredstava koji je naveden u prijavi;
• dostavlja učesnicima konkursa i na internet stranici Ministarstva prosvjete, nauke i inovacija i portalu e-uprave odluku o raspodjeli sredstava;
• zaključuje sa nevladinom organizacijom kojoj su dodijeljena sredstva za finansiranje projekta, odnosno programa ugovor o načinu isplate i korišćenja sredstava, izvještavanju i nadzoru nad realizacijom projekta, odnosno programa za koji su dodijeljena sredstva;
• prati uspješnost realizacije projekata, odnosno programa za čije finansiranje su dodijeljena sredstva;
• sačinjava izvještaj o finansiranju projekata i programa nevladinih organizacija;

**II- Koje nevladine organizacije mogu predložiti kandidata/kandidatkinju:**

Nevladina organizacija može predložiti kandidata/kinju za člana/icu Komisije ukoliko ispunjava sljedeće uslove:
• upisana je u registar nevladinih organizacija prije objavljivanja Javnog poziva;
• u statutu ima utvrđene djelatnosti i ciljeve u oblasti institucionalnog i vaninstitucionlanog obrazovanja;

• se ne nalazi u Registru kaznene evidencije;
• je u prethodne tri godine sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti institucionalnog i vaninistitucionalnog obrazovanja;
• predala je poreskom organu prijavu za prethodnu fiskalnu godinu;
• više od polovine članova/ca organa upravljanja nevladine organizacije nijesu članovi/ce organa političkih partija, javni funkcioneri/ke, rukovodeća lica ili državni službenici/ce ili namještenici/ce.

**III –Uslovi za kandidate/kandidatkinje:**

Kandidat/kinja nevladine organizacije za člana/cu Komisije može biti lice koje:
• ima prebivalište u Crnoj Gori;
• ima iskustvo u oblasti institucionalnog i vaninstitucionalnog obrazovanja;
• nije član/ica organa političke partije, javni funkcioner/ka, državni službenik/ca ili namještenik/ca.
Predstavnik nevladinih organizacija u Komisiji ne može učestvovati u odlučivanju o prijavi na javni konkurs koju je podnijela nevladina organizacija koja ga je predložila za člana Komisije.
 **IV – Potrebna dokumentacija:**

Nevladina organizacija dužna je da, uz predlog kandidata/kinje, dostavi:
• dokaz da je upisana u registar nevladinih organizacija;
• fotokopiju statuta nevladine organizacje;
• dokaz da je u prethodne tri godine iz oblasti institucionalnog i vaninstitucinalnog obrazovanja izradila dokument, organizovala skup ili realizovala projekat usmjeren na unapređenje stanja u ovoj oblast, potpisan od strane lica ovlašćenog za zastupanje i potvrđen pečatom nevladine organizacije;

• dokaz da je nevladina oganizacija predala poreskom organu prijavu za prethodnu fiskalnu godinu;
• izjavu lica ovlašćenog za zastupanje i predstavljanje nevladine organizacije o tome da više od polovine članova/ca organa upravljanja nevladine organizacije nijesu članovi/ce organa političkih partija, javni funkcioneri/ke, rukovodeća lica ili državni službenici/ce ili namještenici/ce;
• fotokopiju lične karte ili drugog dokumenta na osnovu kojeg se utvrđuje identitet kandidata/kinje za člana/cu Komisije;
• biografiju kandidata/kinje;

• dokaz o iskustvu predstavnika nevladine organizacije u oblasti institucionalnog i vaninistitucionalnog obrazovanja;
• izjavu kandidata/kinje da nije član/ca organa političke partije, javni funkcioner/ka, rukovodeće lice ili državni službenik/ca, odnosno namještenik/ca;
• izjavu kandidata/kinje da prihvata kandidaturu za člana/cu Komisije.

**V - Rok za podnošenje predloga je 10 dana od dana objavljivanja ovog poziva**.

Dokumentacija po javnom pozivu dostavlja se arhivi Ministarstva prosvjete,nauke i inovacija na adresu:
**Ministarstvo prosvjete, nauke i inovacija
Vaka Đurovića b.b.
81000 Podgorica**

sa napomenom: **„Predlaganje kandidata za člana Komisije za raspodjelu sredstava za finansiranje projekata i programa nevladinih organizacija u oblasti institucionalnog i vaninstitucionalnog obrazovanja u 2025. godini“**

Predlog kandidata za člana komisije biće razmatran samo ukoliko je dostavljen uz svu potrebnu dokumentaciju i u naznačenom roku.

Ministarstvo prosvjete, nauke i inovacija će, u roku od sedam dana od isteka roka za dostavljanje predloga kandidata/kandidatkinja, na svojoj internet stranici objaviti listu kandidata/kandidatkinja koji su predloženi za članove/ice Komisije, sa nazivima nevladinih organizacija koje su ih predložile.

Po isteku ovog roka, Ministarstvo prosvjete, nauke i inovacija će imenovati kandidata/kinju sa najvećim brojem predloga nevladinih organizacija koji ispunjavaju propisane uslove.

Eventualna pitanja oko postupka predlaganja kandidata za člana Komisije mogu se dostaviti na elektronsku adresu safet.kalac@mpni.gov.me .

 **M I N I S T A R K A**

 **Prof.dr Anđela JAKŠIĆ STOJANOVIĆ**

Pripremio:Safet Kalač

Načelnik Direkcije za obrazovanje odraslih

Tel: 020 410 163